Татарстанда күп балалы гаиләләр өчен 10 меңнән артык җир кишәрлеге бүленгән

[Версия для печати](http://tat.tatar-inform.ru/news/2012/06/24/76429/?print=Y)

24 Июнь 2012,11:58

ТР Президенты киләчәккә дә җир участоклары әзерләүне йөкләде

  (Казан, 24 июнь, «Татар-информ», Евгений Семин). Татарстан Республикасында күп балалы гаиләләр өчен 10329 җир кишәрлеге бүленгән. Бүген ТР Хөкүмәт йортында Татарстан Президенты Рөстәм Миңнеханов үткәргән киңәшмәдә шундый мәгълүмат белдерелде.  
ТР җир һәм милек мөнәсәбәтләре министры Азат Хамаев белдергән мәгълүматларга караганда, республикада күп балалы гаиләләргә җир бүлеп бирү эшләре актив бара. 10329 җир участогы әзер, гомуми мәйданы 283 гектар тирәсе булган 2377 участок күп балалы гаиләләргә тапшырылган.  
Республика Президенты ил җитәкчелеге беренче чиратта җир участокларын күп балалы гаиләләргә бирү бурычын куйды дип искәртте.   
Аның сүзләренә караганда, Казанда күп балалы гаиләләр өчен Биектау районы Киндери бистәсе тирәсендә өстәмә җир бүлеп бирелергә мөмкин. Р.Миңнеханов белдергәнчә, район башлыгы бу җирне бирергә вәгъдә иткән, хәзер Казан җитәкчелегенә кирәкле документларны әзерләү зарур.  
Р.Миңнеханов муниципалитет җитәкчеләренә, беренче чиратта Казан белән Чаллыда киләчәккә җир участоклары әзерләүне йөкләде.